4 vas oor renosterhoring, beskermde planteFoto: SAPD Vier verdagtes is in hegtenis geneem in verband met die besit van renosterhoring en beskermde flora. Kol. Andrè Traut, polisiewoordvoerder, het gesê die vier mans, onderskeidelik 23, 30, 36 en 46 jaar oud, is Saterdag in Citrusdal in die Wes-Kaap in hegtenis geneem. Die inhegtenisnemings is die gevolg van ŉ gesamentlike operasie tussen lede van die Malmesbury-veediefstaleenheid, die misdaadintelligensie-eenheid in Vredendal en CapeNature. Die verdagtes is met renosterhoring en beskermde flora in hul besit betrap. “Die waarde van die items waarop beslag gelê is, moet nog vasgestel word.” Die verdagtes sal na verwagting Dinsdag in die Citrusdal-landdroshof verskyn. Foto: SAPD